તારક મહેતાકા ઉલ્ટા ચશ્માનાં સૌથી વધારે ફેમસ કેરેકેટ્ર ડો. હંસરાજ હાથી એટલે કે કવી કુમાર આઝાદનું હ્રદય રોગનો હુમલો આવવાનાં કારણે નિધન થયું છે. મુંબઈની વૉકહાર્ટ હોસ્પિટલમાં કવી આઝાદે અંતિમ શ્વાસ લીધા હોવાનું જાણવા મળ્યું છે. ટેલિવૂડ ઉપરાંત બોલિવૂડમાં પણ તેમણે કામ કર્યું હતું. કવી કુમારે આમિર ખાનની મેલા અને પરેશ રાવલ સાથે ફંટૂશ જેવી ફિલ્મો કરી હતી. કવી કુમાર આઝાદ છેલ્લા થોડા સમયથી બીમારા હતા અને તેઓ કોમામાં સરી પડ્યા હતાં. કવી કુમાર આઝાદે પ્રોડ્યૂસર અસિત મોદી સાથે સવારે વાત કરી હતી અને તેઓ શોના શૂટમાં હાજર નહીં રહી શકે તેવું જણાવ્યું હતું. વાત થયાની ગણતરીના કલાકો બાદ તેમના અવસાનના સમાચાર આવ્યા હતાં.